संवाद सहयोगी, चम्पावत : गोल्ज्यू ग्रीष्मोत्सव के चौथी रात्रि सांस्कृतिक कार्यक्रमों में कुमाऊ और गढ़वाली की लोक संस्कृति का संगम देखने को मिला। पौड़ी गढ़वाल, कुमांऊ व हरियाणा के कलाकारों ने अपनी प्रस्तुतियों से समां बांध दिया। दर्शक रंगारंग कार्यक्रमों का आनंद लेने के लिए देर रात तक जमे रहे। इससे पूर्व शनिवार के कार्यक्रम के मुख्य अतिथि सीडीओ एसएस बिष्ट, एसीएमओ रश्मि पंत, डीईओ सत्यनारायण, बीईओ डीएस राजपूत, आरसेटी के डायरेक्टर जनार्दन चिल्कोटी, सीओ आरएस रौतेला रहे। अतिथियों को समिति के अध्यक्ष प्रकाश तिवारी ने स्मृति चिन्ह् भेंट किया।

शनिवार को गढ़ कला सांस्कृतिक संस्था पौड़ी गढ़वाल के दल नायक त्रिभुवन उनियाल की अगुवाई और लोक गायक अनिल बिष्ट के निर्देशन में कलाकारों ने कार्यक्रम पेश किए। कार्यक्रमों का गोल्ज्यू महाराज की स्तुति गोलू द्यबता हो मेरा सुफल है जाया, जोग लहरी नृत्य '. रिद्धि को सुमिरो, सिद्धि को सुमिरो से कार्यक्रमों की शुरूआत की। हरियाणा लोक कला संस्थान रोहतक से आई कलाकारों की टीम ने शीशपाल सिंह चौहान के नेतृत्व में रंगारंग प्रस्तुतियां दी। दल के 15 कलाकारों ने शिव स्तुति, पनिहारि लोक नृत्य सहित अनेक लोक नृत्यों की प्रस्तुति दी। इससे पूर्व क्षेत्र के कई विद्यालयों के छात्र-छात्राओं ने भी कई कार्यक्रम प्रस्तुत किए। प्राथमिक विद्यालय चम्पावत से बच्चों ने हंस वाहिनी माते जै जै, रंगीलो मुलूक रंगीलो पहाड, यूनिवर्सल स्कूल से धूमे रे घाघरा, दन लणि छै, गुरुकुलम व राजीव नवोदय लोहाघाट, एबीसी अल्मामेटर आदि विद्यालयों के छात्र-छात्रों ने रंगारंग कार्यक्रम प्रस्तुत किए। दमादम मस्त कलंदर पर थिरके लोग

गोल्ज्यू ग्रीष्मोत्सव पर शनिवार को हुए कार्यक्रम में समिति के सांस्कृतिक संयोजक मुकेश गिरि बाबा ने दमादम मस्त कलंदर गीत की सुंदर प्रस्तुति दी। जिस पर दर्शक दीर्घा में जोश का माहौल तैयार हो गया। लोगों अपने स्थान पर खड़े होकर नाचते हुए गाने का लुत्फ उठाया। इसके अलावा भुवन बसानी के हाय तेरी रुमाला, युगल पंत और कल्याण बोरा के कुमांऊनी गीत, गंगा बिष्ट के चेली ने मारो गीतों पर दर्शकों झूम उठे और कार्यक्रम का भरपूर आनंद उठाया। जादू का उठा रहे हैं लोग आनंद कार्यक्रम के बीच-बीच में जादूगर द्वारा कई शो दिखाए गए। जिसका दर्शकों ने खूब आनंद उठाया। मेला घूम रहे बच्चे भी जादू देखने के लिए स्टेज के सामने आकर बैठ गए। बच्चों के साथ साथ उपस्थित अतिथियों व स्थानीय लोगों ने ताली बजाकर जादू के कार्यक्रम को खूब सराहा। शौचालय की व्यवस्था न होने से खुले में कर रहे शौच

गोरलचौड़ मैदान में हो रहे गोल्ज्यू ग्रीष्मोत्सव में बाहर से कई लोग स्टॉल लगाने के लिए आए हुए हैं। मैदान में लगभग 80 स्टॉल लगे हुए हैं। लेकिन इन लोगों के लिए शौचालय की व्यवस्था न होने से व्यापारी खुले में शौच को मजबूर है। व्यापारियों का कहना है शौचालय की व्यवस्था न होने से उन्हें परेशानी हो रही है। मेले में दुकान लगाने आए व्यापारियों की संख्या दो सौ से भी ज्यादा है। पालिका के पास सचल शौचालय होने के बाद भी उसका प्रयोग नहीं किया जा रहा है। शौचालय को केवल शोपीस बनाकर रखा गया है। उधर पालिका के ईओ अभिनव कुमार का कहना है समिति ने अभी तक शौचालय के संबंध में कोई लिखित लेटर नहीं दिया है।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस